Pulverlakering er en lakering, der, i modsætning til en normal vådlakering, lakeres med pulver. Processen foregår ved, at pulveret bliver elektrostatisk opladt. Dette gør at emnet, som skal behandles, tiltrækker pulveret. Når pulveret er påført, bliver det behandlede emne opvarmet til 180 grader, så pulveret kan flyde sammen og danne en ensartet overflade. Herefter sidder pulveret fast som en hærdet lak, og emnet kan tages i brug.